fi fi fi ceb fr es fi de fi pt fi fi fi af fi fi fi id en es en fi fi fi fi fi fi fi fi fi fi fi fi fi sl fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi id hu fi fi fi fi fi fi de fi fi fi fi fi fi fi fi fi fi fi fi ja fi fi ja fi fi ja fi fi ja fi fi ja fi fi fi af fi fi fi fi fi en fi nl
Tasapuolisuus opinnoissa on taattava myös poikkeuksellisina aikoina
19.9.2022 Laadukas opettajankoulutus vaatii kohdennettua rahoitusta
6.9.2022 Kutsu SOOLin ja OAJ:n järjestökurssille 15.-16.10.
30.8.2022 Turvaa etusi, muista jäsenmaksu!
24.8.2022 Kasvetaan aineenopeiksi – yhdessä
Tasapuolisuus opinnoissa on taattava myös poikkeuksellisina aikoina
Eri korkeakouluilla on pandemian suhteen toisistaan poikkeavia käytäntöjä, joten vaikka järjestelyt eivät ole kaikkialla samanlaisia, opiskelijoiden yhdenvertaisuus myös korkeakoulujen välillä on turvattava.
TÄTÄ TEKSTIÄ kirjoittaessa huoli pahenevasta koronatilanteesta on nostanut taas päätään. Maski- ja etätyösuositukset ovat tulleet osaksi alkavaa lukukautta. Samalla tilanne koskettaa hyvin paljon myös korkeakouluja ja opettajaopiskelijoita. Meidän kaikkien tärkeänä yhteisenä tehtävänä on huolehtia omasta ja toisten turvallisuudesta, mutta samalla yhteiskunnan eri toimintojen on pyörittävä uudella normaalilla tavalla.
Tämä lehti tulee syksyn opintojen aloituksen yhteydessä myös monelle uudelle opettajaopiskelijalle kotiin. Monella teistä innostus ja onnellisuus opiskelupaikasta sekä tulevista opinnoista on saattanut saada myös aikaan pientä huolta syksyn ja opintojen toteutuksesta. Ei kannata kuitenkaan huolehtia asiasta liikaa, vaan nauttia uudesta elämänvaiheesta rajoitusten puitteissa!
KEVÄÄLLÄ KORKEAKOULUT sopeutuivat hyvin haastavaan tilanteeseen. Tänä syksynä ollaan uuden edessä sen puolesta, että tuoreet opiskelijat tulee perehdyttää opintoihin ja osaksi korkeakoulumaailmaa poikkeuksellisilla tavoilla. Vastuu turvallisesta orientoitumisjakson toteutumisesta on korkeakoulujen lisäksi myös kaikkien opiskelijoiden harteilla. Eri korkeakouluilla on kuitenkin toisistaan poikkeavia käytäntöjä, joten vaikka järjestelyt eivät ole kaikkialla samanlaisia, opiskelijoiden yhdenvertaisuus myös korkeakoulujen välillä on turvattava.
OMAN OSANSA syksyyn tuovat myös opetusharjoittelut. Keväällä osa opetusharjoitteluista siirrettiin syksyyn ja suurin osa toteutettiin etänä, mutta nyt toimintatavat ja harjoitteluiden toteutus tulee miettiä uudelleen. SOOL päivitti uuden version Suosituksista ohjatulle opetusharjoittelulle tähän syksyyn. Poikkeuksellisina aikoina on tärkeä muistaa taata tasapuolinen mahdollisuus opetusharjoitteluun osallistumiseen kaikille opiskelijoille, sekä mahdollistaa turvallinen harjoittelun toteutus.
Jokaisella opetusharjoitteluun osallistuvalla opiskelijalla ja opetusharjoittelun ohjaajalla on edelleenkin myös omat vastuunsa ja velvollisuutensa. Tärkeitä huomioita molemmille osapuolille on koottu uusiin suosituksiin. Toivottavasti myös tänä syksynä te yhdessä tutustutte näihin vastuisiin ja velvollisuuksiin SOOLin suositusten avulla.
KAIKESTA EPÄVARMUUDESTA huolimatta haluan toivottaa jokaiselle uudelle sekä opintoja jatkavalle opeopiskelijalle ja korkeakoulujen henkilökunnalle antoisaa syksyä. Pidetään huolta itsestämme ja toisistamme!
Opettajankoulutus Opetusharjoittelu Paikallinen toiminta Opeopiskelija-lehti
Laadukas opettajankoulutus vaatii kohdennettua rahoitusta
Laadukasta opettajankoulutusta ei ole ilman riittäviä ja kohdennettuja resursseja. Opettajankoulutukseen panostaminen on SOOLin mukaan yksi olennaisimmista ratkaisuista opettajapulaan.
Aimo Jalla: Oikea mökki hänen itsensä kokemana
Ja niin kävi, että kesäloma loppui.
Kohti omannäköistä yhteistyötä alakoulussa
Kolme uransa alkutaipaleella olevaa opea päätti alkaa jakaa arkeaan ja opetusideoita somessa.
Pelottaako? Alku on aina hankalaa mutta hommaan voi ryhtyä monesta tulokulmasta.
Mansen muusikoista on moneksi. Tampereella musiikkipedagogien ja muiden musiikkialan opiskelijoiden yhteisöllisyyttä ylläpitää ainejärjestö MusTa ry.